open-index/open-wikipedia-markdown huggingface dataset:
Blazer

En **blazer**, eller **bleser**, er en herrejakke med opphav i en uniformsjakke i den britiske Royal Navy. En blazer er som oftest marineblå, men de finnes også i andre farver. Tradisjonelt sett er blazeren dobbelspent (har to rekker med knapper), men de senere årene har det også blitt populært med enkeltspente blazere. Andre distinkte trekk ved en blazer er sidelommer med klaff og eventuelt et broderi på brystlommen, der man ofte har en klubblogo o.l.

## Bruksområder

En blazer er en allsidig jakke, som kan brukes i mange forskjellige anledninger. Den er ikke like formell som dressjakken, men kan med det riktige tilbehøret passe også i mer formelle begivenheter som konfirmasjoner. Kombineres blazeren med en hvit t-skjorte og jeans passer den til anledninger som et uformelt utendørsselskap, samtidig som den kan kombineres med en stripete skjorte og et slips for en mer distingvert «look». Dobbeltspente blazere med messingknapper oppfattes etterhvert som gammelmodige og brukes mest av eldre herrer, mens en enkeltspent type *uten* messingknapper er mer moderne.

## Opprinnelse

Historien sier at da dronning Victoria skulle inspisere fregatten HMS «Blazer» i 1837 fikk kapteinen sydd nye jakker til mannskapet slik at de skulle bli mer presentable i forbindelse med det fasjonable besøket. Han fikk sydd dobbeltspente jakker inspirert av en type losjakke, og piffet dem opp med uniformsknapper i messing. Resultatet ble såpass bra at dronningen ble så imponert at hun gjorde den nye jakketypen til offisiell uniform i marinen.

## Referanser


## Litteratur
*

## Eksterne lenker
*
Anette Wiig Bryn

**Anette Wiig Bryn** (født 30. januar 1964) er en norsk politiker (FrP). Hun var byråd for næring og idrett i Oslo fra februar 2004 til august 2009, da hun trakk seg på grunn av en budsjettsprekk på 600 millioner kroner i forbindelse med byggingen av «Nye Holmenkollen».

Bryn kom til byrådet fra en stilling i OBOS. Hun har tidligere jobbet i blant annet Oslobanken, Ted Bates reklamebyrå og Borregaard Engineering.

Bryn ble valgt inn i Oslo bystyre ved valget i 2007. Før hun ble byråd, representerte hun FrP i helse- og sosialkomiteen i bystyret. Bryn har hatt flere verv i Fremskrittspartiet, og hadde i sin ungdom verv i Oslo Unge Høyre. Hun har også sittet i menighetsrådet i Vestre Aker.

## Referanser


## Eksterne lenker
* 
*
Morten Rose

**Morten Rose** (født 1975) er en dansk skuespiller. Han er utdannet fra skuespillerskolen Holberg i 1999. Han spilte hovedrollen som Quasimodo i Sebastians musical *Klokkeren fra Notre dame* i 2002.

## Filmografi
### Filmer
* 2016: *Antboy 3*
* 2016: *[[Kollektivet (film)|Kollektivet]]* 
* 2010: *[[Submarino]]*  
* 2009: *Nuummioq* 
* 2007: *Der er ingen ende på Vejle* 

### TV-serier
* 2020: *[[Sommerdahl-mordene (TV-serie)|Sommerdahl-mordene]]* 
* 2010: *[[Buzz Aldrin, hvor ble det av deg i alt mylderet? (TV-serie)|Buzz Aldrin, hvor ble det av deg i alt mylderet?]]* 
* 2007: *[[Berlinerpoplene (TV-serie)|Berlinerpoplene]]*  
* 2005: *Det vildeste westen* 
* 2004: *Humorakademiet* 

## Referanser


## Eksterne lenker
* 
*
Lyddager

**Lyddager** (tidligere **Radiodager**) er et arrangement for den norske radio- og podkastbransjen som holdes hver oktober. Det består av en todagers fagkonferanse med plenumsforedrag og workshops med norske og internasjonale innledere, prisutdelingsshowet Prix Norge og fest. Lyddager har vært arrangert årlig siden 2003.

Lyddager driftes av Foreningen Radiodager som eies av Bauer Media, P4-gruppen, Norsk Lokalradioforbund, Norsk Podkastforening og Norsk Rikskringkasting.

## Styret
* Pål Lomeland, Norsk Lokalradioforbund (styreleder)
* Christina E. Fagernes, Norsk Podkastforening
* Morten Scott Janssen, Viaplay/P4-gruppen
* Bjørn Tore Grøtte, NRK
* Stian Eliassen, Bauer Media

## Daglig leder
* Morten Scott Janssen

## Referanser


## Eksterne lenker
*
TAP

**TAP**, **Tap** eller **tap** kan vise til:
* **Tap**, nederlag, eller at noe minker eller forsvinner
*; Fysikk
** Effekttap, effekt som ikke blir benyttet
** Energitap, energi som ikke blir benyttet
*** Varmetap, termisk energi som slipper unna
**** Varmetapstall, et mål for bygningers varmetap til omgivelsene
** Spenningstap, elektrisk spenningsfall som ikke blir benyttet
*;Militær strategi
** Avgjørende tap, begrep innen militær strategi
** Taktisk tap, begrep innen militær strategi
** Utilsiktet tap, innen krigføring tap eller skadeverk som ikke er planlagt
*;Annet
** Rettighetstap
** Underskudd i regnskap
* TAP Portugal, *Transportes Aéreos Portugueses*, det nasjonale flyselskapet i Portugal
* Tapping, gitarteknikk

## Se også
Med Grimm og gru

***Med Grimm og gru*** (rumensk: *Mama*, russisk: *Мама*, engelsk: *Rock 'n Roll Wolf*) er en filmmusikal fra 1976. Filmen, som var en sovjetisk-fransk-rumensk samproduksjon, tar utgangspunkt i eventyret om ulven og de syv geitekillingene. Den er framført som en rock'n roll-musikal. Den norske tittelen henspiller på Brødrene Grimm.

Filmmanuset er skrevet av Vasilica Istrate, og regien er ved Elisabeta Bostan. Sanger av Gérard Bourgeois og Temistocle Popa. Det ble laget tre parallelle språkversjoner av filmen: rumensk, russisk og engelsk. Rollene er besatt av dansere fra Moskva Sirkus, Moskva isballett og barne-isballett og Bolsjoj-balletten. 

I 1977 vant filmen en sølvpokal under Children's Film Festival i Venezia.

I Norge ble filmen sendt første gang på NRK i to deler den 2. og 3. april 1983. Deretter ble den vist flere ganger. Etter en underskriftskampanje på internett og flere henvendelser til NRK, har filmen igjen blitt vist flere ganger siden 2003, stort sett i forbindelse med julehøytiden.

## Rolleliste
* Rada (Mamma Geit) : Lyudmila Gurchenko
* Titi Suru (Ulven) : Mikhail Boyarskiy
* Petrika (Eselet) : George Mihăiță
* Ulvens nevø (Lille Ulv) : Saveliy Kramarov
* Gaupa : Valentin Manokhin
* Bjørnepappa : Oleg Popov
* Papegøyen : Florian Pittis

## Andre versjoner
* Det bergenske rockebandet Poor Rich Ones spilte i 1996 inn sin versjon av sangen «Mommy’s Home» fra musikalen under navnet «Mummy».
* I 2011 satte Trøndelag Teater opp en versjon av stykket.
* Artisten Lise Olden og Voksne herrers orkester ga ut en versjon av «Mommy’s Home» på albumet *Min skattekiste* i 2013.
*Gruppen A-Moe fra Trondheim gav i 2003 ut en singelversjon av låta «Mom Is Home» og samlealbumet *Beauty and the Beast* i 2005. Dette var gruppas første album.

## Referanser


## Eksterne lenker
*
* *[http://tv.nrk.no/program/fbua61001682/film-med-grimm-og-gru Med Grimm og Gru]* - den engelske versjonen med norsk tekst i NRKs Nett-TV
* *[https://www.youtube.com/watch?v=7_3XBQTNsdc Мама]* på Mosfilm sin YouTube-kanal
* *[https://www.youtube.com/watch?v=puHGVep9Mks Mama]* - den rumenske versjonen i bredskjermformat på YouTube
* Rockeulven fra østblokken - artikkel av NRK Filmpolitiet
* Rock’n Roll Wolf på Trøndelag Teater
Kommunestyrevalg i Sandnes

**Kommunestyrevalg i Sandnes** er en oversikt over kommunestyrevalg avholdt i Sandnes kommune i Rogaland. Sandnes ligger på Jæren.

## Kommunestyrevalget 2023

## Kommunestyrevalget 2019

Dette var første kommunestyrevalg etter sammenslåingen med Forsand.

Flertallspartiene fra tidligere perioder, Arbeiderpartiet, Fremskrittspartiet og Senterpartiet, hadde i utgangspunktet akkurat flertall alene. Folkeaksjonen nei til mer bompenger ble også med i flertallet.

## Kommunestyrevalget 2015
Dette var siste valg før sammenslåingen med Forsand.

Etter kommunestyrevalget 2015 ble byen styrt av et samarbeid bestående av Arbeiderpartiet, Fremskrittspartiet og Senterpartiet. Sosialistisk Venstreparti gikk ut av samarbeidet i januar 2016.

## Kommunestyrevalget 2011

Byen ble styrt av et samarbeid mellom Arbeiderpartiet, Fremskrittspartiet,Senterpartiet, Sosialistisk Venstreparti og Pensjonistpartiet.

 
 

*Ellen Karin Moen ble innvalgt for Frp, men meldte senere overgang til H.

## Referanser
Arkaden Stavanger

**Arkaden** (tidligere **Stavanger Storsenter**) er det største kjøpesenteret i sentrum av Stavanger. Kjøpesenteret driftes av Alti Forvaltning og har 70 butikker fordelt på fire bygg, der to av byggene er koblet sammen med en bro.

Senteret var tidligere eid av Steen & Strøm, men ble i 2022 solgt til Aurora Eiendom sammen med Gulskogen kjøpesenter og 25 prosent av Maxi Hamar Storsenter.

Senteret består av de tidligere kjøpesentrene «Arkaden» og «Torgterrassen», i tillegg til deler av Hetland Sparebank sine tidligere lokaler.

## Referanser


## Eksterne lenker
*
Polka

:*[[Polka (jordbær)|Polka]] er også en [[Jordbær|jordbærsort]]*

**Polka** (fra fransk *polka*, tysk *Polka*, antagelig fra tsjekkisk *polka*, bokstavelig «polsk kvinne») en hurtig, livlig dans i 2/4 takt og sjanger av dansemusikk med opprinnelse i Böhmen i 1830-årene, nå en del av Tsjekkia. Selv om polka er assosiert med tsjekkisk kultur, er den populær i hele Europa og Amerika. Den er fremdeles vanlig i tsjekkisk folkemusikk. Som motedans har den hatt en rekke tilpasninger, men grunnelementet i dansen, rundsnuen med tretrinnssteg, er bevart i folkelig gammeldans.

I Norge har dansen en rekke lokale benevnelser, «hamborger-polka», «skotsk/schottisch» og lignende.

## Polka i kunstmusikk
*Johann Strauss den eldre og Johann Strauss den yngre komponerte mange polkaer. Som regel spilles det en eller flere polkaer i Nyttårskonserten på TV.
*Bedrich Smetana har en polka i det kjente stykket Moldau.

## Polka i skjønnlitteratur
*Torborg Nedreaas (1965): *Den siste polka*, noveller,  ISBN 82-7790-024-4

## Referanser
New York Heart Association funksjonalitetsklassifikasjon

**New York Heart Association (NYHA) funksjonalitetsklassifikasjon** er en enkel metode som benyttes for å klassifisere hjertesvikt. Den består av følgende 4 klasser, avhengig av hvilken fysiske aktivitetstilstand pasienten er i:

* Klasse   I: Hjertesykdom foreligger, men uten nedsatt funksjon. Ingen symptomer eller begrensninger i fysisk aktivitet.
* Klasse  II: Pasienten opplever dyspné og mindre begrensninger ved moderat fysisk anstrengelse. Ingen symptomer ved hvile.
* Klasse III: Pasienten opplever dyspné og betydelige begrensninger ved lett fysisk anstrengelse. Ingen symptomer ved hvile.
* Klasse  IV: Pasienten opplever hviledyspné.

En annen mye brukt klassikasjon er Canadian Cardiovascular Society.
Crest of Darkness

**Crest of Darkness** er et norsk black metal-band.

Bandet ble grunnlagt av Ingar Amlien i 1993.

## Medlemmer
;Nåværende
*Ingar Amlien – vokal, bassgitar
*Rebo – gitar
*Bjørnar Jenssen – trommer
*Kjell Arne Hubred – gitar

;Tidligere
*Kristin Fjellseth (vokal)
*A.E. Rattlehead (gitar)
*Lars Christian Narum (keyboard)
*Jan Petter Ringvold (keyboard)
*Nils H. Mæhlum (trommer)
*Arve Heimdal (trommer)
*Fredløs (trommer)

## Diskografi
**Quench My Thirst*, EP, 1996 
**Sinister Scenario*, 1997 
**The Ogress*, 1999 
**Project Regeneration*, 2000 
**Evil Knows Evil*, 2004
**Give Us the Power to Do Your Evil*, 2007 
*In the Presence of Death, 2013
*Welcome the Dead, 2016

## Eksterne lenker
* 
*
Ingar Amlien

**Ingar Amlien** (født 8. september 1963) er en norsk bassist. Han er født og oppvokst på Eina i Vestre Toten.  Han har tidligere spilt med Rockfire, Conception, Dark Side, One 2 Many, Roquefire og 018, men har nå sitt eget band, Crest of Darkness. Han spilte bass på «A Moment Of Clarity» og «I.N.R.I.»,to låter på  «Intermezzo II» (EP) utgitt av black metal bandet Satyricon

## Kilder
* Satyricon medlemmer
018

**018** var et rockeband fra Toten som levde et kort og hektisk liv på første halvdel av 1980-tallet.  De gav ut albumet «Stengte dører» på Kirkelig Kulturverksted i 1984, som solgte 1512 eksemplarer. Platen inneholdt egenprodsert musikk med til tider dystopiske tekster.  Bandet bestod av Jostein Borgmo (vokal), Bjørn Anders Hermundstad (keyboard), Trond Amlie (gitar), Bjørn Vikenes (trommer) og Ingar Amlien (bass).

Amlie og Hermundstad har siden gjort stor suksess som Trøste & Bære, mens Ingar Amlien var med i Crest of Darkness der Lars Christian Narum deltok på keyboard (senere kjent som tangentist i både Hellbillies og Narum).

## Referanser
Informasjonsarkitekt

En **informasjonsarkitekt** er en person som arbeider med å strukturere og modellere informasjon. Begrepet anvendes spesielt innen utvikling av et nettsted, en applikasjon eller ulike typer informasjonstjenester. Fagdisiplinen kalles informasjonsarkitektur, og de viktigste oppgavene utført av informasjonsarkitekter har samlebetegnelsen informasjonsstruktur.

Begrepet ble anvendt første gang av den amerikanske arkitekten Richard Saul Wurman i 1976 som en reaksjon på at det ofte blir produsert mye informasjon uten at brukerne blir tilbudt en god struktur.

Tittelen informasjonsarkitekt er foreløpig ikke beskyttet og kan anvendes fritt.

## Eksterne lenker
*  The Information Architecture Institute  – En frivillig organisasjon viet til å fremme informasjonsarkitektur. Stiftet i 2002, instituttet har 1400 medlemmer i 80 land (2007). 
* BITS – Brukervennlige IT-systemer – Den faggruppen i Den Norske Dataforening med sterkest tilknytning til fagdisiplinen.
* Boxes and Arrows – En industripublikasjon med mange artikler om informasjonsarkitektur. 
* Interaction-Design.org – En ordbok som dekker mye brukte begreper innen informasjonsarkitektur, interaksjonsdesign og beslektete fagdisipliner. 
* IA Wiki – En wiki dedikert til fagdisiplinen informasjonsarkitektur.
Tonje Tveite

**Tonje Tveite** (født 1965) er en norsk litteraturkritiker og historiker. 

Som historiker har Tonje Tveite publisert en rekke arbeider, deriblant hovedoppgaven *Løve og skinnfell. En analyse av Statlig Forvaltningsselskap for Industri 1965-1981* (LOS-notat 1993), *Hva er kjønn? En samtale med Ida Blom* i: *Samtalar på Universitetet* (Universitetsforlaget 1991); *Fra embetsmannstat til ettpartistat* i: *Norsk sakprosas historie* (Universitetsforlaget 1998); *Kveldskurs i russisk* (Prosa 6/2005). Noen publikasjoner er listet opp i Forvaltningsdatabasen. 

Tonje Tveite arbeidet som litteraturkritiker i *[[Dagbladet]]* (1999–2003).

## Referanser
Blood, Sweat & Tears

**Blood, Sweat & Tears** (også kjent som **«BS&T»**) er en musikkgruppe som ble etablert i 1967 i New York. Gruppen blander rock, blues, popmusikk, horn-arrangementer og jazz-improvisasjoner til noe som blir kalt «jazz-rock». Gruppen var en av artistene som opptrådde på Woodstockfestivalen i 1969.

Jens Wendelboe spilte trombone i BS&T i perioden fra 2006 til 2013.

## Historie
### Al Kooper-tiden
Fred Lipsius, Randy Brecker, Jerry Weiss, Dick Halligan, Steve Katz og Bobby Colomby utgjorde den opprinnelige band-besetningen. «Bass-rock»-ideene til bandet The Buckingham og dets produsent James William Guercio var en stor pådriver for bandets stiftelse.
## Referanser


## Eksterne lenker
* 
* 
*
Erik Bakken Olafsen

**Erik Bakken Olafsen** er et pseudonym for den norske forfatteren Erik Foynland. Han har skrevet to romaner under dette navnet: *Koranoid* (2005, Gyldendal Norsk Forlag) og *Turisten* (2007, Gyldendal Norsk Forlag). En av årsakene til pseudonymbruken hevdes å være et potensielt trusselbilde i forbindelse med utgivelsen av den omdiskuterte debutromanen, "Koranoid", som harselerer over islamsk fundamentalisme, vestlige betraktningsmåter av islam og møtet mellom islam og Norge. "Koranoid" er fyldig omtalt i Marta Norheims "Røff guide til samtidslitteraturen" (2007, Samlaget). Forfatteren gjør gjenbruk av pseudonymet ved å kalle hovedpersonen i den delvis selvbiografiske romanen "Turisten" for Erik Olafsen. "Turisten" handler om en ung mann fra Solbergelva i Buskerud som reiser som turist til krigsområder. Boken ble av Dagbladets anmelder betegnet som "den mest samfunnsrelevante romanen siden 2001", og fikk generelt en god mottakelse av anmelderkorpset da den kom ut, våren 2007. Erik Bakken Olafsen ble av Vårt Lands anmelder sammenliknet med Chuck Palahniuk og Michel Houellebecq. I forbindelse med Olafsens nominasjon til P2-lytternes romanpris 2007 presenterte NRKs anmelder, Marta Norheim, boken på Frokost-TV med beskrivelsen "Hemingway pluss".  I oktober 2010 kom *Kranium og sand* (Gyldendal Norsk Forlag), denne gangen utgitt under forfatternavnet Erik Foynland. 
  
## Priser (utvalg)
* – Brakeprisen for *Turisten*

## Se også
*Krigsturisme

## Eksterne lenker
* Anmeldelse i Dagbladet
* Anmeldelse i NRK
* Anmeldelse i TB
* Anmeldelse i Vårt Land
* Anmeldelsen i Aftenposten
* Anmeldelse i DN
Den norske dataforening

**Den norske dataforening** (DND, engelsk *Norwegian Computer Society*, etablert 1953 i Oslo) er en norsk organisasjon for norske brukere og utviklere av informasjonsteknologi.

Foreningen er tilsluttet International Federation for Information Processing, Council of European Professional Informatics Societies og Nordisk Dataunion (NDU).

Foreningen var en videreføring av «Hullkortklubben Team» 24. november 1953.  Navnet ble endret til «Team, forening for maskinell databehandling» og «Databehandlingsforeningen». Ved sammenslåing (1976) med «Norsk Selskap for Elektronisk Informasjonsbehandling» 1960, ble navnet skiftet til dagens.
Dens første leder var Jan Garwick.

Foreningen har  medlemmer, fordelt på tre distriktsforeninger (DND Midt-Nord, DND Vest og DND Sørøst), som igjen er organisert i mer enn 60 faggrupper, råd og utvalg.
Foreningen arrangerer ulike kurs, konferanser, utstillinger og seminar, og nyttes som høringsinstans av det offentlige.

Foreningen har gitt ulike priser, blant annet «Kreativitetsprisen», som ble til Rosing-prisene (1993–d.d).

## Referanser


## Litteratur
* Arild Haraldsen: *50 år – og bare begynnelsen* (Cappelen, 2004)
Utrolige hendelser i Santa Mira

:*For 1978-versjonen, se [[Invasjon fra rommet]]

***Utrolige hendelser i Santa Mira*** (originaltittel: *Invasion of the Body Snatchers*) er en amerikansk [[science fiction]]-[[Skrekkfilm|grøsser]] fra [[Filmåret 1956|1956]] regissert av [[Don Siegel]]. Filmen handler om fremmede vesener fra verdensrommet som forsøker å invadere jorden ved å ta bolig i menneskekropper. En lege i California oppdager hva som er ferd med å skje og forsøker å advare. Hovedrollene spilles av [[Kevin McCarthy (skuespiller)|Kevin McCarthy]] og [[Dana Wynter]]. Manus er basert på [[Jack Finney]]s roman *The Body Snatchers* (1955).

Filmen har blitt filmatisert tre ganger etter dette, alle versjonene er tilpasset sin samtid.

== Handling ==

Handlingen er lagt til den oppdiktede byen Santa Mira i California, hvor den lokale legen Dr. Miles Bennell opplever å få besøk av en rekke pasienter som anklager sine kjære for å være bedragere. Den merkelige frykten hos stadig flere av byens borgere blir av byen psykiater avfeid som irrasjonelt [[massehysteri]], noe som Dr. Bennell til å begynne med slår deg til ro med. Men ved hjelp av sin venn Jack Belicec oppdager han snart at frykten er høyst reel og at byens befolkning faktisk er i ferd med å bli erstattet av mystiske «frø-skapninger» som «tar over» kroppene til menneskene i byen. «Frø-skapningene» er identiske med virkelige mennesker av utseende, men har ingen motforestillinger mot å drepe. Det eneste som skiller dem fra virkelige mennesker er deres mangel på følelser. Sammen har de ett mål: å erstattet hele menneskeheten. Dr. Bennell forsøker å advare mot faren, men det viser seg vanskelig siden flere og flere blir "overtatt".

==Om filmen==
Hovedelementet i filmen er frykten for det ukjentet og frykten for det utenomjordiske. Disse faktorene er imidlertid bare en [[allegori]] for [[kommunist]]frykten, som var sterk i USA på 1950-tallet. Romanen den er basert på ble utgitt året i forveien.

Filmen regnes i dag som en klassiker og har blitt filmatisert flere ganger i ettertid, senest i 2007.

Filmen har fått 98 % på [[Rotten tomatoes]].

==I rollene==
*[[Kevin McCarthy (skuespiller)|Kevin McCarthy]] –  Dr. Miles J. Bennell 
*[[Dana Wynter]] –  Becky Driscoll 
*[[Larry Gates]] –  Dr. Dan 'Danny' Kauffman 
*[[King Donovan]] –  Jack Belicec 
*[[Carolyn Jones]] –  Theodora 'Teddy' Belicec 
*[[Jean Willes]] –  Nurse Sally Withers 
*[[Ralph Dumke]] –  Police Chief Nick Grivett 
*[[Virginia Christine]] –  Wilma Lentz 
*[[Tom Fadden]] –  Uncle Ira Lentz 
*[[Kenneth Patterson]] –  Stanley Driscoll 
*[[Guy Way]] –  Officer Sam Janzek

==Senere versjoner==
**Invasjon fra rommet*, en versjon fra 1978.
**Body Snatchers*, en versjon fra 1993.
**The Invasion'', en versjon fra 2007.

## Referanser


## Eksterne lenker
*
Prosessen (andre betydninger)

**Prosessen**, det vil si bestemt form av prosess, er primært navnet på boken *[[Prosessen]]* av Franz Kafka.

Andre mindre kjente bøker med dette navnet er:
**Prosessen* av Gerd-Liv Valla om Valla-saken
Norsk varmblod

**Norsk varmblods ridehest** er ikke en hesterase, men snarere en populasjon med hester. Varmblods ridehest finnes i dag over hele verden, men har utgangspunkt i tyske millitærhester. 

## Bakgrunn
Før Tyskland ble samlet til et rike i 1871 var de tyske statene stadig i krig med hverandre. Dette førte til et stort behov for hester til kavaleriet. Det ble derfor opprettet *Land Gestüt* i hver av det som i dag er de tyske delstater.  På disse statlige stutteriene ble det mulig for lokale bønder å få bedekt hoppene sine for en billig penge. Gjenytelsen var at statstutteriet hadde førsterett på å kjøpe avkom. For å opprettholde en edel hest, benyttet alle de tyske avlsforbundene engelske fullblodshingster som foredlere. Disse hingstene tilførte i første rekke motor og sadelleie. Den dag i dag benyttes fullblodshester som foredlere.

Etter 2. verdenskrig forsvant hele det militære systemet i Tyskland, og det var heller ikke behov for hesten i landbruket.  De tyske avlsforbundene og de tyske bøndene var imidlertid raskt ute med å utvikle en hestetype som kunne gjøre det bra innen hestesporten. I dag er varmblods ridehest benyttet til sprangridning, dressur og feltritt.

Varmblods ridehest er over århundrer avlet etter strenge kriterier og nøye avlsplanlegging.  Det har resultert i en robust og edel hestetype med godt temperament. Temperamentet gjør at den også er godt egnet som en familiehest.

De fleste europeiske land har eget avlsforbund for varmblods ridehest.  I Tyskland finnes det ett for hver delstat.  I Norge heter avlsforbundet Norsk Varmblod og det er Norsk Hestesenter som er stambokfører.

## Eksterne lenker
* Norsk Varmblod
* Norsk Hestesenter
* Dansk Varmblod
* Hannoveranerforbundet
* Holsteinerforbundet
* Landgestut Celle
Hjertekateterisering

**Hjertekateterisering** (koronarangiografi) er en form for angiografi der en fører et kateter inn ved håndleddet eller lysken, mot strømmen gjennom arterien og inn til hjertet. 

Enden av kateteret føres inn i åpningen til en av de to kransarteriene, og en kontrastvæske injiseres fra aorta slik at blodårene i hjertemuskelen (kransarteriene) blir synlige på røntgengjennomlysning. Ved hjelp av videogjennomlysning kan man da se forsnevringer som kan forårsake hjerteinfarkt eller anginaanfall. Under samme inngrep kan det settes en stent som er en liten metallhylse i strekkmetall. Den føres inn i forsnevringen og blåses opp med ca. 12 atmosfærers trykk, utvider forsnevringen og blir sittende som en foring på innsiden av blodåren. Dette er også kjent som PCI-behandling eller angioplasti. 

Noen forsnevringer egner seg ikke for stent-behandling. Angiografien blir da kartlegging før shuntoperasjon når vener fra benet brukes som en ny blodåre som en omvei rundt forsnevringene i kransarteriene. Dette er også kjent som en ACB-operasjon, eller bypass.
FIRST Lego League

**FIRST LEGO League** (FLL) er et kunnskaps- og teknologikonsept for barn og unge mellom 4 og 16 år. I september hver år vil det normalt offentliggjøres et nytt oppdrag som lagene kan arbeide med i 8 uker før de kan delta på en regional/lokal turnering. Lagene består av en voksen veileder og en gruppe barn/ungdommer. FIRST LEGO League deles i tre divisjoner:  

* Discover: for barn i alderen 4-6 år. 
* Explore: for barn i alderen 6-9 år. 
* Challenge: for barn og ungdom i alderen 10-16 år. 

FIRST LEGO League arrangeres i Skandinavia av stiftelsen FIRST Scandinavia for barn og ungdom. 

## Konkurransen i FLL Challenge (10-16 år)
 
*FIRST*® LEGO® League er verdens største kunnskaps- og teknologikonkurranse for barn og ungdom.

Det finnes tre hoveddeler av konkurransen: *Prosjekt, Teknologi* og *Kjerneverdier*.

*Prosjekt*: Presentere prosjektet sitt og sin innovative løsning på en egenvalgt problemstilling. 

*Teknologi*: Vise frem robotdesignet og programmeringen sin for dommere

*Kjerneverdier*: Fortelle om hvordan laget har brukt kjerneverdiene i arbeidet med prosjekt og teknologi.   

**Robotbanen**: På robotbanen skal deltakerne ved hjelp av en LEGO-robot løse bestemte oppdrag. Hver robotkamp varer i 2,5 minutter, og alle lag har 3 innledende runder der den beste poengsummen teller.     

Under avslutningsseremonien deles det ut priser for hver av kategoriene, samt Championsprisen, som går til det laget som gjør det best på tvers av kategoriene. Laget som vinner Championsprisen i hver turneringsby blir invitert til å delta i Skandinavisk Finale som avholdes tre uker etter de regionale turneringene.

## Oppdrag (Challenge)
* 2000: SOS Sydpolen
* 2001: Nordpolen smelter
* 2002: Fremtidsbyen
* 2003: Mission Mars
* 2004: No limits
* 2005: Ocean Odyssey
* 2006: Nano Quest
* 2007: Power Puzzle
* 2008: Climate Connections
* 2009: Smart Move
* 2010: Body Forward
* 2011: Food Factor
* 2012: Senior Solutions
* 2013: Nature's Fury
* 2014: World Class
* 2015: Trash Treck
* 2016: Animal Allies
*2017: Hydro Dynamics
*2018: Into Orbit
*2019: City Shaper
*2020: RePLAY
*2021: Cargo Connect
*2022: Superpowered
*2023: Masterpiece
*2024: Submerged
*2025: Unearthed

## Eksterne lenker
Hjemmeside
Lars Monrad-Krohn

**Lars Monrad-Krohn** (født 1933) er en norsk informatiker, kjent for å ha etablert en rekke norske IT-selskaper.

Han tok examen artium (1952), hvorpå han studerte ved institutt for radioteknikk NTH. 
Han avla skolens første avhandling innen informatikk, da om magnetkjerneminne (1960). Han 
ble engasjert av Forsvarets forskningsinstitutt (1960–62) der han startet utviklingen av
datamaskinen SAM, og virket ved
Massachusetts Institute of Technology (1962–64).  
Vel hjemme etablerte han med FFI-kollegene Rolf Skår og Per Bjørge,
firmaet Norsk Data (1967) der han var direktør 1967–72.
Han ble utnevnt til professor i sifferteknikk ved NTH (1969).
Etter avgang fra Norsk Data (Oktober, 1972) hadde han et opphold ved
Harvard (1973) før han etablerte Norsk Data Industri (senere Mycron) (1975) som han dirigerte 1975–82.
Monrad-Krohn etablerte så 
Tiki Data som utviklet PC med spesiell pedagogisk programvare (1984).
Han ledet Tiki inntil 1996, da selskapet ble solgt til Merkantildata og opphørte.
Tilsist startet han selskapet NCNOR (1997–99) for å produsere og selge NC-er (network computers).
Han er engasjert som rådgiver ved Forskningsparken i Oslo, og
virket som Professor II i innovasjon ved Universitetet i Oslo (2000–03).

Hans far var medisinprofessor Georg Herman Monrad-Krohn (1884–1964).

## Utmerkelser
* NTNF ærespris 1978
* Rosing-prisen (hederspris) 2005

## Referanser
CGI Group

**CGI Group** er et kanadisk globalt IT-tjenesteselskap. CGI ble etablert i 1976 og består av  medarbeidere fordelt på over 40 land over hele verden.

## CGI Norge
CGI Norge (tidligere Logica Norge, VM-data) er et IT-selskap som leverer tjenester og teknologi for forretningsdrift. Selskapet het opprinnelig VM-data. I 2006 ble det kjøpt opp av LogicaCMG-konsernet, og i 2008 byttet det navn til Logica Norge. Logica Norge hadde i 2010 omtrent 700 ansatte, mens det britiskbaserte morselskapet hadde 41 000 ansatte fordelt på 36 land. I 2012 ble Logica kjøpt opp av CGI og i 2013 skiftet Logica navn til CGI.

## Referanser


## Eksterne lenker
* 
* 
* 
* CGI Norge
Per Bjørge

**Per Herman Bjørge** (1935–2007) var en norsk informatiker, kjent fra flere pioneerprosjekt og regnet som en av sin tids fremste maskinutviklere.

Bjørge var utdannet ved elektrolinjen ved Norges tekniske høgskole i 1960, og arbeidet fra 1962 ved Forsvarets forskningsinstitutt (FFI), Han virket under Yngvar Lundh ved FFI til 1967, blant annet sentral i utviklingen av SAM 2.  Han
oppholdt seg ved Massachusetts Institute of Technology (1966).  Derpå etablerte han Norsk Data med
kollegene Rolf Skår og Lars Monrad-Krohn (1967), og var teknisk leder for utviklingen av
16-bitsmaskinen Nord-1 og 32-bitsmaskinen Nord-5.
Han sluttet i 1978 og etablerte Sim-X for utvikling av
typografisk programvare, der det ble frembrakt formater tilsvarende PostScript.  En del tid
ble tilbrakt i Boston, der han senere etablerte Bettex (1984) og Graphic Edge.  Tilbake i Norge
var han konsulent for Papirindustriens Forskningsinstitutt en tid.
Han etablerte Flexi-Map for vektorgrafikk-basert kartprogramvare, et selskap som ble
overtatt av Ugland IT.
Bjørge døde av kreft.

## Referanser
Hawthorne Heights

**Hawthorne Heights** er et band fra Dayton, Ohio i USA. Det ble startet i juni 2001.

## Nåværende medlemmer
* JT Woodruff – vokal,  gitar
* Micah Carli – gitar
* Casey Calvert – gitar
* Matt Ridenour – bass
* Eron Bucciarelli – trommer, perkusjon

## Diskografi
* *[[The Silence in Black and White]]*  (2004)
* *[[If Only You Were Lonely]]*  (2006)
* *[[Fragile Future]]*  (2008)
* *[[Skeletons]]*  (2010)
* *[[Zero]]*  (2013)
* *[[The Silence in Black and White Acoustic]]*  (2014)

## Eksterne lenker
* 
* 
*
Karin Haugen

**Karin Haugen** (født 24. oktober 1978 i Porsgrunn) er en norsk litteraturviter journalist og redaktør. Hun er oppvokst i Valle i Setesdal. 

Haugen er utdannet litteraturviter fra Universitetet i Oslo. Hun var fra begynnelsen av 2000-tallet med i kretsen rundt studentorganisasjonen Rød Front på Universitetet i Oslo. I 2001 var hun sentral ved oppstarten av tidsskriftet *[[Demo (tidsskrift)|Demo]]*. Haugen har i flere år vært redaktør for Bokmagasinet til *[[Klassekampen]]*. Hun sitter også i redaksjonen til Manifest Forlag. 

I 2020 kom hennes første bok, *Det golde landet*, som handler om ufrivillig barnløshet. Boka ble nominert til Kritikerprisen for beste sakprosabok for voksne samme år. 

## Bibliografi

### Romaner

* 2020: *Det golde landet - Et essay om barnløshet, biologi og frihet* (Gyldendal forlag) - ISBN/EAN: 9788205535688

### Annet
*2005: «Ubehaget i feminismen» (artikkel i *[[Syn og Segn]]*, 1/2005)
* 2004: *Det her är inte en bok!* (Hovedoppgave, UiO)
* 2004: *[http://www.arbeidslivinorden.org/artikler/kommentar/kommentarer-2004/article.2012-11-29.0576026315 Femkamp, bang om nordisk feminisme]* (norsk redaktør)

## Referanser


## Eksterne lenker
* Heidi Borud: Intervju med Karin Haugen i A-Magasinet 20. august 2020
* Anmeldelse av ''Det golde landet'' i Klassekampen
*Anmeldelse av Det golde landet i Aftenposten
Bodil Mårtensson

**Bodil Mårtensson** (født 11. september 1952 i Lyckeby i Karlskrona, Sverige) er en svensk forfatter.

Mårtensson er utdannet cand.philol. i engelsk, kunstvitenskap og teoretisk filosofi ved Lunds universitet. Inntil hun ble forfatter på heltid, arbeidet hun i universitetes administrasjon. Hun debuterte i 1999 med kriminalromanen *En chans för mycket*, den første i en serie om kriminalkomissarie Joakim Hill ved politiet i Helsingborg. Romanene er oversatt til tysk.

Utover sine kriminalromaner har hun også skrevet noen barnebøker og en serie ungdomsbøker fra dykkermiljø.

Bodil Mortensson er tidligere gift med og skilt fra forfatteren Bertil Mårtensson.

## Bibliografi
### Kriminalromaner
* *En chans för mycket* (1999)
* *Beckmörker* (2000)
* *Torpeden* (2001)
* *Konsten att dö* (2002)
* *Jag vet att du är ensam* (2004)
* *Cuba Red* (2005)
* *Nattportierns historia* (2006)
* *Brottskod 09* (2007)

### Ungdomsbøker
* *Fyndet på havets botten* (2004)
* *Delfinernas hämnd* (2004)
* *Hajvarning* (2005)
* *Monstret på djupet* (2005)
* *Flygarens hemlighet* (2005)
* *Mördarmusslans förbannelse* (2006)

### Lettlestbøker
* *Glasets hemlighet* (2004)
* *Slottet Standheart – ett farligt arv* (2006)

### Oversettelser til norsk

## Referanser


## Eksterne lenker
* 
* Krimi-couch: Bodil Mårtensson
Limburg an der Lahn

**Limburg an der Lahn** en tysk by som ligger i delstaten Hessen, like ved grensen mot delstaten Rheinland-Pfalz og byen Diez. Limburg har omtrent 35&nbsp;000 innbyggere og  utmerker seg ved en vakker gamleby, som tiltrekker mange turister.

Gjennom Limburg flyter elva Lahn og forbi byen går den viktige motorveien A3 (europavei 35), som går fra den nederlandske grensen til Passau i Bayern. Limburg ligger mellom fjellkjedene Taunus i sør og Westerwald i nord.

## Historie
Første gang byens navn nevnes er i et dokument fra 910. Navnet *Limburg* kommer fra den opprinnelige formen *Lintpurc*. *Lintpurc* var en tilfluktsborg på klippen over elva Lahn, hvor vi i dag finner domkirken med de sju tårnene. Kirken ble anlagt på 800-tallet. Senere tjente borgen som sete for grevene i *Niederlahngau*, etterpå til konradinerne, som anla et stift viet til St. Georg. Etterhvert bosatte folk seg nedenfor klippen, noe som kan betraktes som opprinnelsen til byen Limburg. Handelsfolk bosatte seg under klippen og grunnla en markedsplass.

Gamlebyen oppsto på 1100-tallet. I 1315 ble broen over Lahn påbegynt. Denne bidro til byens rikdom, for over den gikk noen viktige handelsveier, blant annet veien mellom Bysants og Antwerpen.

I 1357 fikk Limburg byrettigheter av keiser Karl IV.

Da Limburg ble gitt som pant til Trier i 1344, begynte byen å miste sin betydning som viktig markedsplass, noe som ble forsterket av pesten og endelig av trettiårskrigen (1618 – 1648).

Fra 1624 hørte Limburg til kurfyrstene i Trier og fra 1815 til Hertugdømmet Nassau. I 1827 ble et nytt bispedømme grunnlagt for hertugdømmet Nassau, bispesetet ble Limburg. I 1886 ble byen *Kreisstadt* (distriktshovedstad).

## Byens nåværende sammensetning
Limburg består av åtte bydeler, som ble slått sammen med byen i årene 1971 (Dietkirchen), 1972 (Ahlbach, Lindenholzhausen) og 1974 (Eschhofen, Linter, Staffel og Offheim).

## Referanser


## Eksterne lenker
* 
* Rådhuset i Limburg
* Domkirken i Limburg
* Gamlebyen i Limburg
Like Blood Like Honey

***Like Blood Like Honey*** er debutalbumet til den amerikanske sangeren Holly Brook. Hun fikk hjelp av Mike Shinoda og Brad Delson fra Linkin Park til å starte musikkarrieren. CD-en fikk best kritikk i Nord-Amerika.

## Sporliste

# «Giving It Up For You» – 4:03
# «Wanted» – 3:56
# «What I Wouldn't Give» – 5.15
# «Like Blood, Like Honey» – 3:34
# «Again and Again» – 4:18
# «Curious» – 4:15
# «Saturdays» – 3:02
# «Heavy» – 4:24
# «Still Love» – 4:19
# «All Will Be Forgotten» – 4:15
# «Cellar Door» – 5:28

## Eksterne lenker
*
SAM (datamaskin)

**SAM** (Simulator for automatisk maskineri, utviklet 1964–1967) var to norske datamaskiner utviklet ved Forsvarets forskningsinstitutt på 60-tallet, kjent som blant datidens teknologisk mest avanserte.

Under ledelse av Yngvar Lundh og Lars Monrad-Krohn ble *SAM 1* utviklet, med det mål å bistå forskere (igangsatt 1964).  Den ble bygget i hovedsak av Per Bjørge, assistert av NTH-student Rolf Skår.  Maskinen hadde 4096 stykk 24-bit ord, syv stykk 14-bit indeksregistre, men utmerket seg med bruk av en lyspenn hvormed brukeren kunne foreta valg.

*SAM 2* ble bygget for telemetristasjonen i Tromsø, og var en av verdens første med integrerte kretser.
Den ble ferdigstilt 23. april 1967 i Bergen, og dannet grunnlaget for Nord-1-teknologien fra Norsk Data
som ble etablert i august samme året.  Noe produksjon ble utført ved Kongsberg Våpenfabrikk, der man under Olav Landsverk videreførte SAM 2 til SM-1, som ikke var ulik Nord-1.

Den påtenkte *SAM 3* skulle behandle telemetriske data fra satellitter, men ble ikke realisert, da man heller gikk til innkjøp av PDP-8 fra DEC (utviklet 1965).

## Referanser
Johnny Byrne

**Johnny Byrne** (1935–2008) var en irsk-født britisk manusforfatter og ‑redigerer. I 1960-årene jobbet han som literaturredaktør og skrev poesi og noveller for bladet *Science Fantasy*. Han skrev også manusene til *The Season of the Witch* (1971, for TV-serien *[[The Wednesday Play]]*) og filmen *Adolf Hitler, My Part in His Downfall* (1972). Han fikk jobben som hovedforfatter og konsulent på serien *[[All Creatures Great and Small]]* og han skrev også flere episoder av *One by One*. Den siste serien han skrev manus for er *[[Med hjartet på rette staden]]*.

## Månebase Alfa
Byrne var den mest produktive manusforfatteren på den første sesongen av (*[[Månebase Alfa]],* 1973&ndash;75) og han fikk opprinnelig jobben som manusredaktør på den andre sesongen. Produsentene ville ha en større innvirkning på det amerikanske markedet så de valgte å hyre en amerikansk konsulent, Fred Freiberger. Byrne skrev episodene *Matter of Life and Death* (basert på et utkast av Art Wallace), *Another Time Another Place*, *Force of Life*, *Voyager's Return* (basert på et utkast av Joe Gammon), *End of Eternity*, *The Troubled Spirit*, *Mission of the Darians*, *The Testament of Arkadia*, *The Metamorph*, *The Immunity Syndrome* og *The Dorcons*.

## Doctor Who
Byrne skrev tre historier for *[[Doctor Who]]*. Den første, *[[The Keeper of Traken]]* (1981), gjenopplivet skurken Master og er første del av en trilogi om denne figuren. For denne historien skapte Byrne også Nyssa, som ble en av Doktorens følgesvenner.

Hans andre historie heter *[[Arc of Infinity]]* (1983) og handler om time lorden Omega, som tidligere hadde vært med i historien *[[The Three Doctors]]*. Byrnes tredje og siste historie, *[[Warriors of the Deep]]* (1984), brakte tilbake silurene og er løst basert på episoden *Guardian of Piri* fra *Space: 1999*. Han skrev også manuset for en *Doctor Who*-film i 1990, men på grunn av en rettstvist mellom BBC og filmselskapet, ble ikke manuset brukt.

## Referanser


## Eksterne lenker
*
Walter Davis (tresteg)

**Walter Davis** (født 2. juli 1979 i Lafayette i Louisiana i USA) er en amerikansk friidrettsutøver (tresteg). Davis ble verdensmester under VM 2005 i Helsingfors dette er Davis' beste plassering i noe internasjonalt mesterskap. Hans bestenotering er på 17,71 fra juni 2006.

## Referanser


## Eksterne lenker
*
Informasjonsstruktur

**Informasjonsstruktur**  er en samlebetegnelse for ulike måter å spesifisere hvordan informasjonselementer og emner er navngitt og strukturert på, og anvendes spesielt innen utvikling av et nettsted, en applikasjon eller andre informasjonstjenester. 

Formålet med spesifiseringen er å tilpasse informasjonen til ulike brukere, systemer eller teknologier. Utvikling av informasjonsstrukturer er en av de sentrale aktivitetene innen informasjonsarkitektur.

## Ulike typer strukturer
Det finnes flere måter å skille mellom ulike typer informasjonsstrukturer på.

En måte er å definere informasjonsstrukturer ut fra bruksområde, som menystruktur på et nettsted eller en mappestruktur på en filserver. 

En annen er å definere informasjonsstrukturen ut fra hvilke typer relasjoner som er beskrevet mellom elementene, for eksempel taksonomi som utelukkende beskriver hierarkiske relasjoner og tesaurus som kan inneholde andre relasjoner som synonymer og beslektede emner. En mer komplett form for strukturering er bruk av ontologi, noe som også gir langt mer fleksibilitet og mulighet for resonnering i datastrukturer. 

En tredje måte er å dele inn strukturer etter hvilken standard de følger. Dette er spesielt vanlig for strukturer innen metadata, som emnekart, semantisk web, arkivnøkler og andre strukturer som kan følge standarder som Dublin Core og Noark.

## Kvalitetskriterier
Kriterier for en god informasjonsstruktur er nedfelt i flere av de ovennevnte standardene, og er ellers hyppig beskrevet i faglitteraturen innen informasjonsarkitektur (se eksterne lenker). Ved tilpasning av informasjonsstruktur til brukere er brukersentrert utvikling viktig for å oppnå kvalitet, og vil øke sannsynligheten for at man anvender de samme begrepene som brukerne og grupperer innholdselementer på en måte de kan kjenne seg igjen i. Som for annen type klassifikasjon er også gjensidig utelukking et viktig prinsipp.

## Referanser


## Eksterne lenker
*  The Information Architecture Institute – En frivillig organisasjon viet til å fremme informasjonsarkitektur. Stiftet i 2002, instituttet har 1400 medlemmer i 80 land (2007). 
* BITS – Brukervennlige IT-systemer– Den faggruppen i Den Norske Dataforening med sterkest tilknytning til fagdisiplinen.
* Boxes and Arrows- En industripublikasjon med mange artikler om informasjonsarkitektur. 
* Interaction-Design.org– en ordbok som dekker mye brukte begreper innen informasjonsarkitektur, interaksjonsdesign og beslektete fagdisipliner. 
* IA Wiki – En wiki dedikert til fagdisiplinen informasjonsarkitektur.
Trecia Smith

**Trecia Smith** (født 1975) er en jamaicansk friidrettsutøver (tresteg). Hun begynte sin karriere som sjukjemper og noterte 5692 poeng. Deretter byttet hun gren til tresteg. Ved to tilfeller tok hun medalje i samvelderlekene i friidrett (bronse i 2002 og gull i 2006). Hennes største prestasjon er VM-gullet i 2005 i Helsingfors der hun vant foran storfavoritten Tatjana Lebedeva. Den personlige rekorden er på 15,16 fra et stevne i 2004.

## Referanser


## Eksterne lenker
*
Yargelis Savigne

**Yargelis Savigne** (født 13. november 1984 i Guantánamo) er en kubansk friidrettsutøver (tresteg og lengde). Under VM 2005 i Helsingfors var hun med i både tresteg og lengde. Hun ble nummer to i tresteg og nummer fire i lengde. Under innendørs-VM i 2006 i Moskva ble Savigne nummer seks i tresteg.

## Referanser


## Eksterne lenker
*
Bert Cameron

**Bert Cameron** (født 1959) er en tidligere jamaicansk friidrettsutøver, som spesialiserte seg på sprintløp, hovedsaklig 400 meter. Han vant det nystiftede Friidretts-VM i 1983 i Helsingfors. Han gjorde et bra løp i semifinalen under OL i 1984, men fikk en skade og kom ikke til finalen. Fire år senere, under OL 1988 i Seoul, hjalp han det jamaicanske stafettlaget til sølv.

Etter karrieren ble Cameron trener for unge sprintere på Jamaica.

## Referanser


## Eksterne lenker
*
Balbergbakkene

**Balbergbakkene** var et skihoppanlegg ved Fåberg i Innlandet. Anlegget lå på østsiden av fjellet Balbergkampen, sørøst for Fåberg, og besto av fire hoppbakker med størrelse K120, K40, K25 og K15. Hoppanlegget var i bruk fra 1972 til 1992. Det ble lagt ned da Lysgårdsbakkene på Lillehammer ble åpnet foran OL i 1994. Balbergbakkene var eid av Lillehammer skiklub.

Storbakken var arena for et verdenscuprenn i spesielt hopp 9. mars 1984. Den var arena for NM i stor bakke i 1973, 1978 og 1983. Bakken hadde renn i den norske hoppuka på 1970-tallet, og i europacupen (nå kontinentalcupen) i 1982/83. Bakkerekorden var 130,5 meter, satt av Tom Levorstad i 1981.

Balbergbakkene var planlagt brukt under OL på Lillehammer i 1992 (som i stedet ble tildelt Albertville) og 1994, men planen ble endret i 1989, etter at Lillehammer hadde fått OL. Grunnen var at man måtte ha brukt mye penger på å bygge en akseptabel adkomstvei til anlegget, samt vann og kloakkanlegg. Dessuten var det begrenset med plass i området, og det ble vurdert at Lysgårdsområdet ovenfor Lillehammer sentrum ville gi bedre muligheter, med plass til både hoppbakker, langrennsstadion og anlegg til andre øvelser. En annen grunn til at Balbergbakken ikke ble brukt i OL, var at bakken lå i en slik vinkel at hopperne ville bli vist i motlys under TV-overføringen av hopprennene, noe som ville gi dårlige bilder.

## Viktige renn
### Internasjonale renn

Hoppukerennet i 1980 er tatt med for fullstendighetens skyld, selv om det ikke var en del av verdenscupen, som startet opp samme sesong. Rennet i europacupen i 1982 er utelatt.

### NM

## Kilder
*Fåberg historielag: *[http://urn.nb.no/URN:NBN:no-nb_digibok_2009082004066 Fåberg og Lillehammer – Dølaby med OL-vekst]*. Fåberg historielag 1993. ISBN 82-90385-14-5, s. 53 og 62 (digitalisert av Nasjonalbiblioteket)
*Skisprungschanzen-Archiv: Lillehammer (Balbergskaret)
*Skisprungschanzen-Archiv: All time results (15. april 2012)
*Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6 (s. 336-337)
*Idrettsanlegg.no: Balbergbakkene K120, K40, K25, K15
Thomas Schönlebe

**Thomas Schönlebe** (født 6. august 1965 i Frauenstein) er en tysk tidligere friidrettsutøver (400&nbsp;m). Han vant gullmedaljen på distansen under VM 1987 i Roma. Under løpet satte Schönlebe ny europarekord på 44,33 som stod til 2023. Året tidligere hadde Schönlebe blitt nr to under EM 1986 i vesttyske Stuttgart bak Roger Black. En av hans siste prestasjoner var bronse med det tyske stafettlaget under VM 1993 på hjemmebane i Stuttgart.
## Referanser


## Eksterne lenker
*
Sveriges kommuner

**Sveriges kommuner** er de 290 enhetene Sverige er delt inn i, som er styrt av en folkevalgt forsamling (kommunfullmäktige), og som har oppgaver som utdanning, primærhelsetjenesten og tekniske tjenester. Forsamlingen delegerer myndighet i den daglige drift av kommunen til et slags formannskap (kommunstyrelsen), som leder virksomhetene i kommunen. Organisatorisk og oppgavemessig er kommunene relativt like de norske kommunene.

Alle kommunene er også inndelt et lavere nivås bydels- eller sogneforsamlinger, i alt 2&nbsp;512 stykker. Disse organiserer og gjennomfører valgavvikling på stemmekretsnivå, og har noen funksjoner ved folketellinger. Større kommuner har det som i Norge kalles bydelsforvaltninger med bydelsutvalg (kommundelsnämnder), ofte kalt *områdesnämnd* eller *stadsdelsnämnd*.

Hver kommune ligger geografisk i ett av landets 21 len. Kommunene i Sverige er relativt store i internasjonal sammenheng, og alle kommunene utfører de samme oppgavene, som såkalte generalistkommuner.

## Reformer og regulering
I 1843 skjedde det en sognereform i Sverige, hvor sognene fikk ansvar for de verdslige offentlige virksomhetene, mens kirkerådene beholdt ansvaret for de kirkelige. Kommunalreformen i 1862 la grunnen for en videreutvikling på vei mot dagens svenske kommuneinndeling. Disse kom til å utgjøre sogn, med unntak av noen tidlige by- og kjøpstadskommuner.

Antallet kommuner ble redusert fra om lag 2&nbsp;500 til om lag 1&nbsp;000 i 1952, og de neste tjue årene ble antallet kuttet til 278 i 1974. Nå ble også skillet mellom herreds- og bykommuner avskaffet, og kommunene ble innbyrdes likestilte.

Kommunene er regulert gjennom kommuneloven (svensk *kommunallagen*) av 1992. Finansieringen skjer gjennom avgifter (gebyrer) og statlige tilskudd, men også kommunale skatter (kommunalt skattøre) i betydelig større grad enn i Norge. Beslutninger og saksbehandling kan overklages enten rettslig eller forvaltningsmessig via høyere appellmyndigheter. Det skjedde en økning i antallet kommuner gjennom noen kommunedelinger mellom 1980 og 1993. 

## Kommunene
Lenenes administrasjonssentre er merket i grønt.

## Se også
* Sveriges len
* Liste over tettsteder i Sverige

## Referanser
Edward Sarul

**Edward Sarul** (født 16. november 1958) er en tidligere polsk friidrettsutøver (kulestøt). Saruls fremste prestasjon er VM-gullet fra 1983 i Helsingfors da han noterte 21,39 og slo dermed den østtyske giganten Ulf Timmermann.
## Referanser


## Eksterne lenker
*
Jacqui Smith

**Jacqui Smith** (født 1962) er en britisk kringkaster, politisk kommentator og politiker for Labour. Hun var embetsperson for Redditch fra 1997 til 2010. Fra 2007 til 2009 var hun Storbritannias første kvinnelige innenriksminister, under statsminister Gordon Brown.

## Referanser


## Eksterne lenker
* 
*
11. serierunde i Premier League 2007/08

**11. serierunde i Premier League 2007/08** var en serierunde i engelsk herrefotballs Premier League sesong 2007/2008. Serierunden begynte lørdag 27. oktober med fem kamper kl. 16.00 og én kamp kl. 18.15. Runden ble avslutta søndag 28. oktober med flere kamper utover ettermiddagen. Første kamp startet kl. 14.30 og siste kamp startet kl. 17.00.

## Kampfakta

----

----

----

----

----

----

----

----

----

----

## Eksterne lenker
* Premier League 2007/08: Terminliste og resultater på altomfotball.no